Njàngale 2
Kan mooy Yàlla ?
1. Lu tax ñu war a jaamu Yàlla ?
Yàlla dëgg ji moo sàkk lépp. Amul fu mu komaasee te amul fu muy jeexe. (Psaume 90:2) Xebaar bu baax bi nekk ci Biibël bi ci Yàlla la jóge. (1 Timote 1:
2. Naka la Yàlla mel ?
Kenn masul gis Yàlla ndaxte Xel la. Xel mooy fasoŋu bakkan boo xam ne moo sut lool bakkanu bépp mbindeef buy dund ci kaw suuf. (Yowaana 1:
Mën nañu xam lu bare ci mbiri Yàlla yi bu ñuy jàng Biibël bi. Dafa ñuy won li Yàlla bëgg ak li mu bañ, ni muy jàppe nit ñi ak li muy def ci fànn bu nekk. — Jàngal Psaume 103:
3. Ndax Yàlla am na tur ?
Yeesu nee na : “ Sunu Baay bi nekk ci kaw na sa tur sell. ” (Macë 6:9, ñun ñoo dengal mbind mi) Ni ñu mën a woowee Yàlla bare na, waaye benn tur rekk la am. Ci làkk bu nekk am na ni ñu koy waxe. Ci wolof ñu ngi koy wax “ Yexowa. ” Waaye am na ay nit yu koy wax “ Yahweh. ” — Jàngal Psaume 83:18.
Turu Yàlla dindi nañu ko ci Biibël yu bare def fa Boroom bi walla Yàlla. Waaye ba ñu doon bind Biibël bi, turu Yàlla feeñoon na fa lu jege 7000 yoon. Yeesu xamal na nit ñi turu Yàlla bi mu leen daan jàngal lu jëm ci Yàlla. — Jàngal Yowaana 17:26.
4. Ndax Yexowa fonk na ñu ?
Coono yiy dal doomu Aadama yi, ndax loolu dafay tekki ne Yexowa Yàlla fonku ñu ? Am na ñuy wax ne Yàlla moo ñuy teg coono ngir nattu ñu, waaye du loolu. — Jàngal Saag 1:
Yàlla jox na doomu Aadama yi sañ-sañu tànnal seen bopp li ñu bëgg a def. Ndax loolu du lu neex, ñu am sañ-sañu tànnal suñu bopp jaamu Yàlla ? (Josué 24:15) Waaye ñu bare dañuy tànn def seen moroom lu bon moo tax coono yi bare tey. Yexowa su gisee njubadi boobu dafa koy metti lool. — Jàngal Njàlbéen ga 6:
Yexowa Yàlla fonk na ñu. Dafa bëgg ñu am bànneex. Ci kanam tuuti, dina fi jële coono yi ak ñi tax coono yooyu am. Am na lu tax Yàlla bàyyi coono yi di am ba tey. Ci njàngale 8, dinañu xam lu waral loolu. — Jàngal 2 Piyeer 2:9 ; 3:
5. Naka lañu mëne jege Yàlla ?
Yexowa dafa bëgg ñu jege ko ci ñaan. Ku nekk ci ñun Yexowa yëg na la. (Psaumes 65:2 ; 145:18) Ku bëgga baale. Mu ngi gis lépp lu ñuy def ngir neex ko, bu dee sax yenn saa yi duñu def li mu bëgg. Suñu matadi terewuñu ñu am diggante bu rattax ak Yàlla. — Jàngal Psaume 103:12-
Ndegam Yexowa moo ñu may dund, moom lañu war a gën a bëgg. (Màrk 12:30) Bu ngeen di gën a jàng lu jëm ci Yàlla te di def li mu santaane, dingeen wone seen mbëggeel ci moom te bu boobaa dingeen ko gën a jege. — Jàngal 1 Timote 2:4 ; 1 Yowaana 5:3.
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn